Zanyaro namdar o Kurd û matematîkkar Prof. Koçer Bîrkaro ke wayîrê xelata Fîeldsî yo, medyaya komelkîye ser o mesajêk verba îşxalkarîya dewleta Tirkî ya serê Rojawanî erşawit.
Prof. Bîrkarî vat, "Adir vareno keye û wareyê Kurdan, welatê înan yeno talankerdene, domanê înan yenê kiştene, labelê dinya seke fîlmêk seyr kena, verê înan de bêveng a. Rast a zî dinyayêka ecêb a."
Prof. Bîrkarî îdarekarê Kurdan zî rexne kerdî û vat, "Naye ra xirapêr no yo; nika zafê Kurdî bihêrs ê û gonîgerm ê. Labelê dimayê çend mengan her çî do xo vîr a bikê û bi kêfêko pîl şorê zîyaretê Tirkîya."
